রাশিয়া সফরে ভারতের বিদেশ সচিব বিক্রম মিস্রি, একাধিক ইস্যুতে আলোচনার সম্ভাবনা

নয়াদিল্লি: ইউক্রেন (Ukraine) রাশিয়ার (Russia)  যুদ্ধিবিরতি নিয়ে ডোনাল্ড ট্রাম্প (Donald Trump) ও জেলেনস্কির (Zelensky) উত্তপ্ত বাকবিতণ্ডার মধ্যেই এবার রাশিয়া সফরে ভারতের বিদেশ সচিব বিক্রম মিস্রি (Vikram Misri) । পাশাপাশি রাশিয়ার সঙ্গে বাণিজ্য বৃদ্ধি করতে তৎপর ভারত। সেই প্রসঙ্গেই আলোচনা করতেই রাশিয়া সফরে মিস্রি বলেই সূত্রের খবর। আগামী ৭ মার্চ শুক্রবার মস্কো যাওয়ার সম্ভাবনা ভারতের বিদেশসচিবের।

জানা গেছে, সেখানে গিয়ে রাশিয়ার বিদেশমন্ত্রীর সঙ্গে বৈঠক করার কথা মিস্রির। পাশাপাশি সেই দেশের প্রশাসনিক শীর্ষ নেতৃত্বের সঙ্গেও বৈঠক করার সম্ভাবনা রয়েছে। ভারতীয় পণ্য রফতানির বিষয়েও বৈঠকে স্থান পেতে পারে। ইউক্রেন পরিস্থিতি নিয়েও আলোচনার সম্ভাবনা। রাশিয়ার সামরিক বাহিনীতে কর্মরত অবশিষ্ট ভারতীয় নাগরিকদের ছাড়ার বিষয়টিও আলোচনায় উঠে আসতে পারে।

আরও পড়ুন: শাহি নির্দেশ পেয়ে তড়িঘড়ি বৈঠকে বসলেন মণিপুরের রাজ্যপাল

ভারতের সঙ্গে রাশিয়ার বন্ধুত্বের কথা কারও অজানা নয়। জো বাইডেন প্রশাসনের সময়ে রাশিয়ার সঙ্গে ‘দূরত্ব’ রাখার জন্য ভারতকে চাপে রাখা হয়েছিল। রাশিয়ার থেকে ভারতে ক্ষেপণাস্ত্র কেনার ব্যাপারেও আপত্তি ছিল হোয়াইট হাউসের। কিন্তু রাশিয়ার সঙ্গে বাণিজ্য বজায় রেখেছে ভারত। প্রধানমন্ত্রী মোদির মুখে রাশিয়ার সুখ্যাতিই শোনা গেছে।

প্রসঙ্গত, ভারত এবং রাশিয়ার মধ্যে বর্তমানে বাণিজ্যের পরিমাণ প্রায় ৬৬ বিলিয়ন ডলার, ভারতীয় মুদ্রায় প্রায় ৬ লক্ষ কোটি টাকা। রাশিয়া থেকে অস্ত্র ও সামরিক সরঞ্জাম ছাড়াও, অপরিশোধিত তেল কেনে ভারত। পাশাপাশি রাশিয়ার বাজারেও ভারতীয় পণ্যের চাহিদা রয়েছে।  মিস্রির সফর নিয়ে এখনও কোনও সরকারি ঘোষণা করা হয়েনি।

দেখুন অন্য খবর: