ভারতে ১০ ট্রিলিয়ন ইয়েন বিনিয়োগ করবে জাপান!

ওয়েব ডেস্ক: শুল্কযুদ্ধের আবহেই জাপান (Japan) সফরে গিয়েছেন প্রধানমন্ত্রী নরেন্দ্র মোদি (Narendra Modi)। শুক্রবার জাপানের প্রধানমন্ত্রী শিগেরু ইশিবার (Shigeru Ishiba) সঙ্গে সাক্ষাৎ করছেন তিনি। জানা যাচ্ছে, ভারতে আগামী এক দশকে বিনিয়োগের নীল নকশা তৈরি করে ফেলেছে জাপান। সেই বিনিয়োগের পরিমাণ হল ১০ ট্রিলিয়ন ইয়েন। পাশাপাশি খনিজ, প্রতিরক্ষা ও প্রযুক্তি ক্ষেত্রে হাতে হাত ধরে চলার বিষয়টি ঠিক করে নিয়েছে দুই দেশ। ফলে ভরত ও জাপানের মধ্যে বাণিজ্য ক্ষেত্রে সম্পর্ক আরও মজবুত হতে চলেছে বলে মনে করছেন বিশেষজ্ঞরা।

এ নিয়ে বিদেশ সচিব বিক্রম মিশ্রি (Vikram Misri) বলেছেন, দুই দেশের তরফে পরবর্তী প্রজন্মের জন্য ‘নিরাপত্তা এবং সমৃদ্ধির জন্য অংশীদারিত্ব’ সংক্রান্ত একটি যৌথ বিবৃতি জারি করা হয়েছে। ইন্দো-প্রশান্ত মহাসাগরীয় অঞ্চলের প্রতি দুই নেতাই তাঁদের অঙ্গীকারের কথা জনিয়েছেন। অন্যদিকে আন্তঃসীমান্ত সন্ত্রাসবাদের ইস্যুতে ভারতের পাশে দাঁড়িয়েছে জাপান।

আরও খবর: বেআইনি শুল্কনীতি! ট্রাম্পকে বড় ধাক্কা দিল মার্কিন আদালত

এর পাশাপাশি ভারতের প্রধানমন্ত্রীর এই জাপান সফরে আরও একটি গুরুত্বপূর্ণ চুক্তি হয়েছে দুই দেশের মধ্যে। সেই ছুক্তি হয়েছে চন্দ্রযানকে ঘিরে। দুই দেশের মধ্যে চন্দ্রযান-৫ (Chandrayaan-5) কে নিয়ে একটি চুক্তি সাক্ষরিত হয়েছে। ফলে ভারতের মহাকাশ গবেষণা সংস্থা ইসরো এবং জাপানের মহাকাশ গবেষণা সংস্থা জাক্সা চাঁদের দক্ষিণ মেরুতে অভিযান চালাবে। সেখানে বিভিন্ন পদ্ধতির মাধ্যমে জলের সন্ধানের খোঁজ চালানোর চেষ্টা করবে তারা।

অন্যদিকে শনিবার মোদি ও ইশিবা বুলেট ট্রেনে চেপে টোকিও থেকে সেন্ডাই যান। এই দুই স্টেশনের মধ্যে দূরত্ব হল ৩৭০ কিলোমিটার। এদিকে জাপান সফর শেষ করে চীনে যাবেন প্রধানমন্ত্রী নরেন্দ্র মোদি (Narendra Modi)। সেখানে গিয়ে যোগ দেবেন এসসিও সামিটে। তার ফাঁকে বৈঠক করবেন রাশিয়ার প্রেসিডেন্ট ভ্লাদিমির পুতিন (Vladimir Putin) এবং চীনের প্রেসিডেন্ট শি জিনপিংয়ের (XI jinping) সঙ্গে।

দেখুন অন্য খবর: