সাংবাদিক বৈঠকে বিরাট ঘোষণা বিদেশ মন্ত্রকের, দেখুন সরাসরি

নয়াদিল্লি: বৃহস্পতিবার রাতে ভারতের উপর একের পর এক পাকিস্তানের ক্ষেপণাস্ত্রের হামলা চালায়। তবে তা প্রতিহত করে যোগ্য জবাব দিয়েছে ভারতীয় সেনা (Indian Army)। একাধিক পাক শহরে বিস্ফোরণ ঘটানো হয়েছে। ভারত-পাকিস্তান যুদ্ধ আবহে শুক্রবার সাংবাদিক বৈঠক করে ভারতীয় বিদেশ মন্ত্রক এবং সেনার তরফে জানানো হল ঠিক কত বড় হামলা করার চেষ্টা করেছিল পড়শি দেশ। সেখানেই দেশের বিদেশ সচিব বিক্রম মিস্রির (Vikram Misri) দাবি, গোটা বিশ্বের কাছে মিথ্যে তথ্য তুলে ধরছে পাকিস্তান। পাকিস্তান দাবি করেছে, তারা কোনও ধর্মীয় স্থানে আক্রমণ চালায়নি। পাকিস্তান ভারতের পুঞ্চ,উধমপুর রাজৌরিতে হামলা চালিয়েছে। বেছে বেছে মন্দির, গুরুদ্বারা, স্কুলে হামলা চালিয়েছে। পাকিস্তানের হামলায় ২ জন ছাত্রের মৃত্যু হয়েছে।

এদিন সাংবাদিক বৈঠকে কর্নেল সোফিয়া কুরেশি (Colonel Sofiya Qureshi) জানান , ভারতের ৩৬ জায়গায় ৩০০-৪০০ ড্রোম দিয়ে হামলার চেষ্টা চালিয়েছে ভারত। তুরস্কের তৈরি ড্রোন দিয়ে হামলা চালিয়ে পাক সেনা। এয়ার ডিফেন্স সিস্টেমের মাধ্যমে প্রতিটা ড্রোন ধ্বংস করা হয়েছে। কর্নেল বলেন, ভারতের গোপন তথ্য হাতানোর জন্য ছক কষে ছিল। হস্পতিবার রাতে ড্রোন হামলা চলাকালীন করাচি এবং লাহোরের আকাশপথ খোলা রেখেছিল পাকিস্তান। রাডারের ছবি দেখিয়ে প্রমাণ দিলেন কর্নেল কুরেশি। ভারত-পাকিস্তানের আন্তর্জাতিক সীমার লাগোয়া অংশে বহু আন্তর্জাতিক বিমানও চলাচল করেছে। ভারতে ড্রোন হামলার সময় ইসলামাবাদ স্পষ্টভাবেই জানত এটি বিমানের যাত্রীদের জন্য বিপজ্জনক।

আরও পড়ুন: সমস্ত রাজ্যকে জরুরী নির্দেশ স্বরাষ্ট্র মন্ত্রকের, কী নির্দেশ?

সাংবাদিক সম্মেলনে ব্যোমিকা সিং (Vyomika Singh) বলেন, বিমানের যাত্রীদের ঢাল হিসেবে ব্যবহার করছে পাকিস্তান। ড্রোন হামলা রুখতে এয়ার ডিফেন্স সিস্টেম কাজ করবেই। যা বিমানযাত্রীদের জন্য নিরাপদ নয়। সেই সব কিছুর পরও ভারত-পাকিস্তান সীমায় ওঠানামা করেছে আন্তর্জাতিক বিমান।” সেই পুরো বিষয়টা তুলে ধরেছেন। আড়ালে থেকে বৃহস্পতিবার রাতে পাকিস্তান বার বার ভারতের আকাশসীমা লঙ্ঘন করার চেষ্টা করে। ছক ছিল, সীমান্তবর্তী সেনা ক্যাম্প উড়িয়ে দেওয়ার। কিন্তু তাঁরা ব্যর্থ হয়েছে। বিদেশসচিব বিক্রম মিস্রী জানান, পাকিস্তান ভারতের আকাশ প্রতিরক্ষা ব্যবস্থা পরীক্ষা করতেই ড্রোন হামলা চালিয়েছে। পাকিস্তান ভারতের প্রতিরক্ষা ব্যবস্থা সংক্রান্ত তথ্য সংগ্রহ করতে চাইছে। পুরো বিষয়টচা নিশ্চিত হতে ভেঙে পড়া ড্রোনের ধ্বংসাবশেষের ফরেন্সিক পরীক্ষা হচ্ছে।

দেখুন ভিডিও