আচমকা সিদ্ধান্ত, চিন সফরে বিদেশ সচিব বিক্রম মিস্রি

নয়াদিল্লি: ভারত-চিন (India-China) মন কষাকষির মধ্যেই এবার ড্রাগনের দেশে যাচ্ছেন ভারতের বিদেশ সচিব বিক্রম মিস্রি (India’s Foreign Secretary Vikram Misri)। আগামী ২৬ জানুয়ারি (26 January) চিনের (China) উদ্দেশে পাড়ি দেবেন তিনি।

বিদেশ মন্ত্রকের (Ministry of Foreign Affairs) তরফে এই তথ্য জানানো হয়েছে। বর্তমান পরিস্থিতির প্রেক্ষাপটে দাঁড়িয়ে দুই প্রতিবেশী দেশের মধ্যে ভারতের বিদেশ সচিবের এই সফর অত্যন্ত গুরুত্বপূর্ণ বলেই মনে করা হচ্ছে।

মাসখানেক আগে চিন সফরে গিয়েছিলেন জাতীয় নিরাপত্তা উপদেষ্টা অজিত ডোভাল। এবার চিন সফরে বিক্রম মিস্রি।

আরও পড়ুন: নেতাজিকে জাতির সন্তান ঘোষণার দাবিতে ওড়িশা হাইকোর্টে আবেদন

তবে কেন এই আচমকা চিন সফর। আমেরিকার মসনদে বসেছেন ডোনাল্ড ট্রাম্প। প্রথম দিনেই ওয়াশিংটনে কোয়াডের বৈঠক করেন। ওই বৈঠক শেষে যৌথ সাংবাদিক বৈঠক থেকে নাম না করে চিনকে বার্তা দেওয়া হয়। জানানো হয় যে, কেউ যদি ভারত ও প্রশান্ত মহাসাগরীয় অঞ্চলের স্বাভাবিক অবস্থার বিঘ্ন ঘটায়, সেটি বরদাস্ত করা হবে।

বিদেশমন্ত্রী এস জয়শঙ্কর জানিয়ে দিয়েছেন, বর্তমান কঠিন পরিস্থিতিতে বিশ্বের ভালোর জন্য কাজ করবে কোয়াড। গত বুধবার মার্কিন বিদেশ সচিব মারো রুবিও ও জাতীয় নিরাপত্তা উপদেষ্টা মাইক ওয়ালজের সঙ্গে বৈঠক করেন জয়শংকর। তারপরই সাংবাদিকদের মুখোমুখি হয়ে তিনি জানান, ভারতের সঙ্গে বন্ধুত্বে যথেষ্ট আগ্রহী আমেরিকার নতুন সরকার। প্রধানমন্ত্রী নরেন্দ্র মোদির সঙ্গে ট্রাম্পের বন্ধুত্ব খুব ভালো হল। আর চিনের চোখ রাঙানিকে লাগাম পড়াতে ভারতকে পাশে পেতে চাইছে ট্রাম্প সরকার। যদিও আমেরিকার সঙ্গে বন্ধুত্ব মানেই বেজিংয়ের সঙ্গে সংঘাত জিইয়ে রাখা নয়। মিস্রির সফরে চিনকে সেই বার্তাই দিতে আগ্রহী দিল্লি।

২০২৪ সালে দেশের নয়া বিদেশ সচিব হিসেবে দায়িত্ব গ্রহণ করেন চিন বিশেষজ্ঞ বিক্রম মিস্রি। এর আগে বেইজিং-এ ভারতের রাষ্ট্রদূত হিসেবে নিযুক্ত ছিলেন তিনি। এছাড়া জাতীয় নিরাপত্তা উপদেষ্টা অজিত ডোভালের ডেপুটি পদে কাজ করেছিলেন তিনি। চিন বিষয়ে বিশেষজ্ঞ হিসেবে গণ্য করা হয় তাঁকে। ২০২০ সালে গালওয়ান সংঘর্ষের পর উত্তেজনা কমাতে দিল্লি-বেজিংয়ের মধ্যে বৈঠকে গুরুত্বপূর্ণ ভূমিকাও নিয়েছিলেন।

দেখুন অন্য খবর-