পাকিস্তান বেছে বেছে ভারতের ধর্মীয় স্থানে হামলা চালাচ্ছে

নয়াদিল্লি: পাকিস্তান বেছে বেছে ভারতের ধর্মীয় স্থানে হামলা চালাচ্ছে। এমনই দাবি করল ভারত সরকার। শুক্রবার বিকেলে ‘অপারেশন সিঁদুর’ (Operation Sindoor) নিয়ে বিদেশ মন্ত্রকের তৃতীয় দিনের সাংবাদিক বৈঠকে ভারতীয় সেনার কর্নেল সোফিয়া কুরেশি এবং ভারতীয় বায়ুসেনার উইং কম্যান্ডার ব্যোমিকা সিং জানান, বৃহস্পতিবার রাতে ভারতের ৩৬টি জায়গায় প্রায় ৩০০-৪০০টি ড্রোনের মাধ্যমে হামলা চালানোর চেষ্টা করেছিল পাকিস্তান। ৯ মে রাতে পাকিস্তান নিয়ন্ত্রণ রেখা পেরিয়ে হামলা করেছে। ভারতীয় সেনা তার যোগ্য জবাব দিয়েছে।

তুরষ্কের ড্রোন ব্যবহার করে হামলা চালিয়েছে। পাকিস্তান ভারতের পুঞ্চ, উধমপুর রাজৌরিতে হামলা চালিয়েছে। শুধু তাই নয় নাগরিক বিমানকে ঢাল হিসাবে কাজ করছে। পাকিস্তানের আক্রমণে দুজন ছাত্র মারা গিয়েছে। পাকিস্তান বেছে বেছে মন্দির স্কুল ও গুরুদ্বারে হামলা চালাচ্ছে।
ভারতের একতাই পাকিস্তানের জন্য ত্রাস। ভারতীয় সেনার ছাউনিতে হামলা চালাতে চেষ্টা করেছে, ভারতের হামলায় পাকিস্তানের প্রচুর ক্ষয়ক্ষতি হয়েছে।

আরও পড়ুন: ভারতের প্রত্যাঘাত এড়াতে অসামরিক বিমানকে ঢাল

ভারত-পাকিস্তান সংঘাতের আবহে শুক্রবার বিকেলে গোটা পরিস্থিতি নিয়ে সাংবাদিক বৈঠক করেন বিদেশ মন্ত্রকের সচিব।ভারতের মন্দির, গুরুদ্বার, চার্চ, স্কুলকে বেছে বেছে হামলার নিশানা করছে পাকিস্তান। এমনটাই বিস্ফোরক তথ্য দিলেন ভারতের বিদেশ মন্ত্রকের সচিব বিক্রম মিশ্রি (vikram misri)। তিনি বলেন, পাকিস্তানকে যোগ্য জবাব দিচ্ছে ভারত। পাকিস্তানের সমস্ত চক্রান্ত ব্যর্থ করেছে ভারত। পাকিস্তান মিথ্যাচার করছে বলেও জানিয়েছেন ভারতের বিদেশ মন্ত্রকের সচিব। পাকিস্তান দাবি করেছে কোনও ধর্মীয় স্থানে তারা হামলা করেনি। যেটা সম্পূর্ণ মিথ্যে। গতকাল পুঞ্চে গুরুদ্বারে হামলার করেছিল। সেই দায় পাক সরকার স্বীকার করেছে।

দেখুন ভিডিও